Het altyd 'n stel kabels in my bakkie. Het dan net nodig om 'n sterk battery nader te sleep. Moes al een keer 'n man by ORTambo help toe sy spoggerige BMW gedood het. Met die dat ek min ry met die bakkie, vind ek dat sy battery wel afloop danksy die alarm- en opsporingstelsel wat krag trek. Wel nie veel nie, maar na twee tot drie weke koppel ek maar die CTek laaier.
Daai ligte aan vergeet is so maklik. Het al die kar se kattebak oop vergeet nadat die inkopies afgelaai is. Het die volgende dag eers die die foutjie agtergekom toe Ma iets te sê het oor 'n pap battery.
Ek kon nie glo daai box trek so baie krag nie. so, van daar af het ek jumpers in beide karre. net vir ingeval.
Baie maklikker om te hanteer met sy eie kabels aan as om 'n kar nader te bring en jumpers te gebruik .
Met die inperking wat maak dat ons min kan ry, het ek ons voertuie aan intelligente laaiers gekoppel. Behalwe dat ek wil hê die voertuig moet vat as ek wil ry, is dit skadelik vir die battery op tot 'n lae vlak te ontlaai. So 'n laaier kos baie minder as 'n nuwe battery, veral as jy een van Danie SLK se eenhede kry.
Geert, indien jy besluit om "jumper" kabels aan te skaf, sorg maar dat jy swaardiens kabels koop. Hierdie dun kabels wat van die ketting onderdele plekke verkoop, kry nie 'n diesel voertuig aan die gang nie.
Geert, ek dink jy vat 'n groot kans om jou sleutels in jou voertuig te los. Indien hulle jou voertuig uit die motorhuis gaan steel, kan jy verseker probleme van jou versekeringsmaatskappy verwag indien dit op die lappe sou kom. Ek sluit my voertuie binne in die motorhuis.
Die idee met 'jumpers' is eintlik om die pap battery te laai tot so 'n vlak dat hy self die voertuig kan aansit. Daaroor word aanbeveel deur meeste vervaardigers dat die skenkervoertuig se motor vinnig moet luier vir minstens vyf minute met die kabels gekoppel om so die pap battery te laai en daarna eers moet die voertuig met die pap battery aangesit word. Die pap battery saammet die bydrae van die skenkerbattery, wat steeds gekoppel moet bly, behoort dan voldoende te wees om die voertuig aan die gang te kry. Sommige aansitters trek tot 'n duisend ampere so selfs die dikste kabel sal sukkel om dit oor te dra. Die klampe eerstens is nie instaan om dit te doen nie.
Fred is heeltemal reg. My laaste dubbelkajuit was 'n moeilike kalant om te jump-start. Daar het ek geleer dat wanneer jy 'n pap battery en 'n vol gelaaide battery aan mekaar koppel "suig" die pap battery die vol ene se krag totdat altwee ewe vol of leeg is, noem dit wat jy wil. Met 'n pap battery wat aan die een kant suig, glow plugs wat hulle deel van die stroom soek en 'n aansitter wat 19 tot 1 kompressie druk in die ontbrandingskamers moet oorkom met die draai slag neem dit 'n bul van 'n battery om 'n moderne diesel aan die ngang te kry. Hoe langer die "skenker" voertuig se alternator aan die pap battery laai, hoe minder stroom gaan hy suig.
Dis ook 'n goeie idee om seker te maak die skenker-voertuig se vervaardiger laat 'jump start' toe. Doen dit vooraf, nie as jy versoek word om te help nie. Swanie se episode is blykbaar vir sommige voertuie 'n risiko en indien dit gebeur, gaan die vervaardiger waartskynlik dit nie onder waarborg herstel nie. Hoe het jy die fout herstel gekry Swanie?
Ek het so 'n jaar of wat gelede een van die 'batteryless jump starter' gekoop. Op papier klink dit baie goed. Dit onttrek glo binne sekondes krag uit die battery al is daar maar 10% of so-iets oor en sit dan die voertuig aan daarmee. Ek het dit vir my dogter gekoop wat alleen woon en toe sy dit wou gebruik, werk dit nie met 'n groot verleentheid vir haar. Ek het my geld teruggekry maar nou is ek bra skepties oor die apparaatjie. Het enigiemand dalk ondervinding daarvan?
Dink ek het al hierdie ware storie vertel .... Johan, vriend van my, het 'n Valiant Stasiewa gery - hy was 'n mediese verteenwoordiger. Vrou Louise ry 'n 2.0 liter outomatiese Ford Cortina.
Haar Cortina wou nie vat nie a.g.v. 'n pap battery en Johan het dit met kabels en sy Valiant aan die gang gekry - Cortina vat, en hy waarsku haar om "nie die kar te laat vrek nie"
Onder by die robot, gebeur dit egter. Sy laat die karretjie toe oor die straat vryloop en gaan bel Johan van die Vee-arts daar langs aan af. Johan is nou laat vir SY afspraak, vlieg weg tot by die robot (so 1 kilometer weg) en ontdek toe dat hy die kabels in die garage vergeet het.
Maar, reken hy, hy het gehoor as jy 'n outomatiese kar teen so 50 km/u stoot, die voertuig wel sal vat ... Louise, egter, reken Johan moet agter die Cortina se wiel inklim, want sy weet nie wat om te doen nie. So gedoen, sit Johan en wag vir Vroulief om die "stootwerk" te doen.
Hy kyk in die truspieël en sien Louise agteruit ry, en toe aankom teen 'n spoed van presies 50km/u .....
Ek het die middag na werk, daar verby gekom, - Cortina se agter-ent weg, en die Valiant met sierrooster, verkoeler, stamper in sy maai in .....
So 'n klompie jare terug by die Land Rovers Owners Club (LROC) familie dag gehad met aktiwiteite. Een was 'n situasie van jy en jou vrou is alleen op die strand met julle LR. Die battery is pap en die see kom in. Tel een agterwiel op met domkrag, draai "tow strap" 'n paar keer om die opgeligte wiel. Vroulief sit agter die stuur, sleutel aan geskakel clutch in, ratkas in 2de of 3de rat. Manlief vat "tow strap" vas en begin hardloop, skreeu dan vir vroulief om clutch te los. Al die petrol LRs het so gestart tot die V8s ook. Niemand kon 'n diesel so aan die gang kry nie, kompressie veels te hoog. Een van die ouens het naderhand 'n klomp vriende nader gekry en almal het help trek, glad nie gewerk nie. As vroulief daardie diesel se clutch los slaan alles vas en die klomp mans slaan neer. Dit het omtrent lekker sports af gegee.
As jy koop, toets hom tog eers (op 'n pap battery) voor jy dit wegsit vir 'n noodgeval. Ek het een- nie dieselfde maak nie- vir my dogter gekoop en toe sy dit nodig gehad het, werk dit nie, met 'n groot klomp ongerief. Verkoper het darem my geld teruggegee, maar die doel waarvoor dit gekoop is, het dit nie gedien nie.
Dis nogal 'n probleem, maar jy sal 'n noodsituasie moet namaak. Dit beteken jy moet 'n battery in jou voertuig sit wat te pap is om die aansitter te draai maar darem nog 'n bietjie lading het en dan die apparaatjie gebruik soos voorgeskryf. Dis 'n ding om jou uit 'n noodsituasie te red en soos ek en my dogter ondervind het, dit help nie om net te aanvaar dit gaan werk nie. 'n Pap spaarwiel is ook niks werd as jy dit nodig het nie.
Die smart chargers het n' program wat die battery in stappe laai. Op die ou einde moet die battery spanning ongeveer 14V wees....anders werk die laaier nie.
Paul, aangesien ek nog nie die goed prakties sien werk het nie, is ekself ook maar bra skepties. Maar onthou dat die kabeltjie baie kort is. As jy 'n aansitter oopmaak, sal jy sien die kabel wat vanaf die kontakpunte na die windings gaan, is maar ongeveer netso dik. Dit is waarskynlik omdat daar oor so 'n kort geleier min weerstand is. Daar is videos op internet wat wys hoe groot voertuie met masjiene baie groter as jou Pajero, so aangesit word, maar dit kan oëverblindery wees. Ek het in elkgeval my smaak vir die goed verloor na dit ons so in die steek gelaat het.
Aan die anderkant verkoop hulle fluks, so is dit 'n klomp mense wat almal vir 'n ry gevat word, of werk dit dalk regtig? Hoe ookal, ek is nie meer in die mark daarvoor nie. Dalk sal lede wat ondervinding hiervan het, reageer.
Fred, ek het so n' power station gehad. Hy het n' kompressor en n' 220V inverter ook in gehad. Hy het nie eens die starter gedraai nie, klick, klick, klick. Wat ek van hom gehou het is dat die ander funksies "portable" is. Ek het die kompressor gebruik vir die voertuig se bande en die 100W inverter vir die opblaas bed se 220V ingeboude pomp. Hy het ook n' LED vlits in gehad wat ek so nou en dan gebruik het.
Met 'n li-ion battery of a loodsuur een? Laastenoemde ken ek, maar ek het nog nie 'n li-ion een gesien met al die ekstras wat jy noem nie.
Die foto van Geert is een met 'n li-ion battery so ek dink nie hy gaan noodwendig dieselfde doen as die loodsuur-een nie. Ek sou regtig graag wou hoor wat mense wat daarmee gewerk het, se oordeel is. As hy werk, kan hy heel nuttig wees. Hulle het lyk dit my, almal ook 'n LED flits ingebou en jy kan 12V van hom trek asook apparaat met USB verbindings van hom af laai. Die probleem is egter dat as jy van al die dinge gebruikmaak, is die battery dalk nie sterk genoeg om in 'n noodgeval die voertuig aan te sit nie. As hy werk, kan dit egter 'n baie nuttige nood-item wees en sy baie klein formaat maak dat hy nie in die pad gaan wees nie. Die li-ion batterye is ook waarskynlik meer duursaam as loodsuur batterye sodat hy oor baie jare sal kan hou. Hulle is gewoonlik beperk deuir die aantal herladings en nie noodwendig ouderdom nie.